《大梁城东南吊信陵君墓》
清代·张笃庆

邯郸应与赋同袍，公子翩翩气自豪。不少衣冠归赵胜，谁将戈自走蒙骜？

大梁上客挥孤剑，卧内兵符胜《六韬》。今日九京良可作，愧无杯酒奠蓬蒿。

作者简介：山东淄川人，字历友，号厚斋。康熙二十五年拔贡生。为施闰章所赏识。荐鸿博，力辞不就。后受学使荐为山东明经第一，赴京应试，下第。回乡隐居，闭门著书。诗以盛唐为宗，歌行尤为擅场。有《八代诗选》、《昆仑山房集》等。